מארק בנטון

מארק בנטון (באנגלית: Mark Benton; נולד ב-16 בנובמבר 1965) הוא שחקן אנגלי. הוא מוכר מהופעותיו בתפקיד אדי בסיטקום "Early Doors", הווארד בדרמה הקומית "Early Doors" ובדמות מרטין פוד בסיטקום "ברברה" . בשנים 2011 עד 2014 שיחק בנטון בסדרת הטלוויזיה של BBC One "דרך ווטרלו"  בתפקיד מורה למתמטיקה בשם דניאל צ'וק.

ב-2013 השתתף בנטון בתוכנית הריאליטי "Strictly Come Dancing" וכן הנחה שעשועון בשם "The Edge".

ביוגרפיה
בנטון נולד בגיסבורון שבצפון ריידינג של יורקשייר. הוא למד בקולג' הטכני סטוקטון בילינגהאם. נסיונותיו הראשונים במשחק היו בתיאטרון לנוער מידלסבורו שם הופיע במחזות כגון "Atmos Fear: ו-"Twist".

קריירה
בנטון שיחק בתפקיד האב מקברייד בסדרה "החוק של מרפי" בכיכובו של ג'יימס נסביט, וכיכב יחד עם ויק ובוב בסדרות הקומיות , "Catterick", ו-"Monkey Trousers". ב-2003 הופיע בדמות נציג השטן עלי אדמות בדרמה "The Second Coming" של רשת ITV. ב-2005 שיחק בדרמה נוספת של ITV בשם "Planespotting". מ-1995 עד 2003 שיחק בנטון בתפקיד מרטין פונד בסיטקום "ברברה". עוד כיכב בקומדיה "I'm with Stupid" של ערוץ BBC Three, והופיע בפרק "רוז" בסדרה "דוקטור הו" בדמות קלייב. בסוף 2008 כיכב בנטון בדרמה "Britannia High" ובסדרת הטלוויזיה לילדים "Scoop" בה גילם את מקס דה לייסי. הוא השתתף בפרק "The Slave Girl from Jerusalem" בסדרה "Roman Mysteries".

בקולנוע שיחק בנטון בתפקיד ריקי בסרטו של מייק לי "ילדות קריירה" (2007), בדמות פיל בסרט הבריטי העצמאי "Mr In-Between", ובקומדיה הבריטית "פעם שלישית החוצה" (2008). בנטון השתתף בכל פרקי הסדרה "The Booze Cruise" יחד עם מרטין קלונס, בריאן מרפי ואחרים.

בנטון שיחק בתפקיד מנהל הבנק בסדרה של פרסומות טלוויזיה עבור "Nationwide Building Society" בבימויו של ארמנדו לאנוצ'י ששודרו בין 2004 ל-2010.

באפריל 2008 הופיע בנטון בתפקיד ג'ס ייטס בדרמה "Hughie Green, Most Sincerely" של ערוץ BBC Four.

תפקידים נוספים שלו היו קונור בסדרה "החיים שאחרי" (2005), אבא בסרט "מופע הפלאים של דוקטור פרנסוס" (2009), בפרק בסדרה "הנוכלים" (2010) ובדמות האיכר פינץ' בסדרה "Land Girls".

ב-2011 הצטרף בנטון לסדרת הדרמה "דרך ווטרלו" בעונה השביעית בתפקיד המורה למתמטיקה, דניאל "צ'וקי" צ'וק. הוא שיחק בסדרה עד 6 במרץ 2013, וחזר לפרק נוסף בעונה התשיעית.

ב-2011 הופיע בנטון בתפקיד מר פרקס ב"ילדי המסילה" שהוצג בתחנת ווטרלו בלונדון.

ברדיו כיכב בנטון בתסכית "Mr Blue Sky" מאת אנדרו קולינס בתפקיד הארווי איסטר האופטימי. התוכנית שודרה במאי וביוני 2011.

ב-2012 הופיע בנטון בסרט הטלוויזיה "פנטו!" בדמות פרנסיס, במאי ההצגה. ביולי 2012 פורסם שבנטון יככב בדמות עדנה טרנבלד בסיבוב הופעות של המחזמר "היירספריי" מפברואר עד ספטמבר 2013.

ב-2015 שיחק בנטון בתפקיד השוטר וולט אוורט בסדרת הדרמה "האב בראון" בפרק "The Standing Stones". עוד באותה שנה הופיע בדמות לס בפרק "La Couchette" באנתולוגיה "בתוך מספר 9". ב-2015 הנחה בנטון את השעשועון "The Edge" בעונה הראשונה והוחלף על ידי גבי לוגן.

ב-21 באוגוסט 2016 גילם בנטון את בוטום במחזה "חלום ליל קיץ" (מנדלסון) במופע הפרום של ה-BBC. בדצמבר 2016 השתתף בפרק ספיישל חג המולד של הסיטקום "Outnumbered".

ב-2017 שיחק בתפקיד דניס פלדמן בדרמה "The Halcyon" של ITV.

Strictly Come Dancing
בספטמבר 2013 התמודד בנטון בתוכנית "Strictly Come Dancing" של ערוץ BBC One בעונה ה-11. בת זוגו לריקוד הייתה איבטה לוקוסוט. השניים הודחו מהתחרות בשבוע העשירי.

חיים אישיים
בנטון נשוי לשרה, ולבני הזוג שלושה ילדים. הוא אוהד של מועדון הכדורגל מידלסברו.

פילמוגרפיה
 שנה שם שם באנגלית תפקיד הערות 1991–1992 Boon צ'ארלי הרדימן סדרת טלוויזיה 1996 The Girl פרד לואם סרט טלוויזיה 1997 ילדות קריירה Career Girls ריקי 1997 דיאל ופסקו Dalziel and Pascoe ג'ונתן את'ריג' בפרק "Ruling Passion" 1999 טופסי טורווי Topsy-Turvy מר פרייס 2000 תן לי, תן לי Gimme Gimme Gimme בוב הובס בפרק "Stiff" 2000 הולבי סיטי Holby City הארי ווליס בפרק "Into the Woods" 2000 בחלוף השנים As Time Goes By פול פרטרידג' בפרק "Going Online" 2001 Nice Guy Eddie טוני בנטלי סרט טלוויזיה 2001 Mr In-Between פיל 2001 מיקובר Micawber עזרא בפרק "Micawber Learns the Truth" 2002 החטא ועונשו Crime and Punishment זוסימוב סרט טלוויזיה 2002 הכל או לא כלום All or Nothing 1999–2003 ברברה  Barbara מרטין פונד סדרת טלוויזיה 2003 לדפוק שעון Clocking Off קולין וילקס סדרת טלוויזיה 2003 The Booze Cruise דייב בולטון סרט טלוויזיה 2003 Cheeky ביג מיק 2004 Catterick 2004 Lighthouse Hill פיטר 2003–2004 החוק של מרפי Murphy's Law האב מקברייד 2003–2004 Early Doors אדי סדרת טלוויזיה 2004 Christmas Lights האווי סרט טלוויזיה 2005 דוקטור הו Doctor Who קלייב בפרק "רוז" 2005 חקירות המפקח לינלי The Inspector Lynley Mysteries פרופ' אליאס בלקוול בפרק "Word of God" 2005 החיים שאחרי Afterlife קונור מקלון בפרק "Misdirection" 2006 אורות הצפון Northern Lights האווי סדרת טלוויזיה 2006 לו היית שלי If I Had You הארי פילדינג סרט טלוויזיה 2006 Comedy Doubles פרשן סדרת טלוויזיה 2006 הסגת גבול Breaking and Entering 2006 Magnolia גרג סרט טלוויזיה 2007 City Lights האווי סדרת טלוויזיה 2007 The Street ויין טיילור סדרת טלוויזיה 2008 Hughie Green, Most Sincerely גקס ייטס סרט טלוויזיה 2008 A Deal Is a Deal ויק 2008 Britannia High מר נוג'נט סדרת טלוויזיה 2008 Clash of the Santas האווי סרט טלוויזיה 2009 מופע הפלאים של דוקטור פרנסוס The Imaginarium of Doctor Parnassus אבא 2009 רומנטיקנים נואשים Desperate Romantics מר צ'דוויק מיני-סדרה 2009 Beyond the Pole גרהם 2009 Personal Affairs איאן אבלת'ייט 2010 הנוכלים Hustle פינץ' בפרק "The Thieving Mistake" 2011 עדות אילמת Silent Witness פטריק קיין בפרק "Lost" 2009–2011 Scoop מקס דה לייסי סדרת טלוויזיה 2009–2011 צבא היבשה של נשים Land Girls פרדריק פינץ' סדרת טלוויזיה 2012 Panto! פרנסיס דה וינטר סרט טלוויזיה 2011–2014 דרך ווטרלו Waterloo Road דניאל צ'וק סדרת טלוויזיה 2015 האב בראון Father Brown וולט אוורט בפרק "The Standing Stones" 2015 The Holidaymakers קריינות סדרת טלוויזיה 2015 The Edge סדרת טלוויזיה 2015 בתוך מספר 9 Inside No. 9 לס בפרק "La Couchette" 2015 Danny and the Human Zoo סיד נובל סרט טלוויזיה 2015 רופאים Doctors מאל בקברייד בפרק "The Heart of England" 2015 All in a Day's Work אדם שלישי סרט קצר 2016 כטוב בעיניכם National Theatre Live: As You Like It טאצ'סטון 2017 The Halcyon פלדמן סדרת טלוויזיה 2025 Patience קלווין בקסטר 6 פרקים

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:בוגרי האקדמיה המלכותית לאמנות הדרמה
קטגוריה:אנגלים שנולדו ב-1965